
Okresný súd Spišská Nová Ves 14P/200/2024 7624205193 07. 02. 2025 JUDr. Martin Špak ECLI:SK:OSSN:2025:7624205193.4
Rozsudok bez odôvodnenia Okresný súd Spišská Nová Ves, sudca JUDr. Martin Špak, v právnej veci navrhovateľa: A. B., nar. XX.XX.XXXX, trvale bytom C. D. XXX/XX, E., právne zastúpený Advokátskou kanceláriou ZÁTORSKÝ, s.r.o., Limbová 38, Spišská Nová Ves, proti manželovi, ktorý návrh na rozvod nepodal: F. B., nar. XX.XX.XXXX, trvale bytom E. E. XXXX/XX, E. za účasti maloletých detí: A. B., nar. XX.XX.XXXX a G. B., nar. XX.XX.XXXX, bytom u matky, zastúpené kolíznym opatrovníkom Úradom práce, sociálnych vecí a rodiny Poprad, v konaní o rozvod manželstva a úpravu výkonu rodičovských práv a povinností na čas po rozvode, takto rozhodol: I. Súd manželstvo účastníkov A. B., nar. XX.XX.XXXX, a F. B., D. H., nar. XX.XX.XXXX, uzavreté dňa XX.XX.XXXX I. H., zapísané v knihe manželstiev Matričného úradu J. K. I., vo zväzku XX, ročník XXXX, na strane XXX, pod poradovým číslom XXX, r o z v á d z a . II. Na čas po rozvode súd s c h v a ľ u j e rodičovskú dohodu, uzavretú na Informatívnom stretnutí rodičov dňa 14.01.2025, o úprave rodičovských práv a povinností k mal. A. B., nar. XX.XX.XXXX, a mal. G. B., nar. XX.XX.XXXX, v tomto znení: Zverujú sa mal. G. B., nar. XX.XX.XXXX, a mal. A. B., nar. XX.XX.XXXX, do osobnej starostlivosti matky. Obaja rodičia sú oprávnení a povinní maloleté deti zastupovať a spravovať ich majetok. Otec sa zaväzuje prispievať na výživu maloletej G. B., nar. XX.XX.XXXX sumou vo výške 250,- Eur mesačne a na výživu maloletého A. B., nar. XX.XX.XXXX sumou vo výške 250,- eur mesačne, vždy do 15. dňa v mesiaci vopred k rukám matky, počnúc dňom doručenia tohto rozsudku, opakovane a do budúcna. Styk otca s maloletými deťmi sa upravuje nasledovne: - otec je oprávnený stýkať sa maloletými deťmi počas jedného víkendu v mesiaci a to v sobotu v čase od 12.00 hod. do 18.00 hod. a v nedeľu od 12.00 hod. do 18.00 hod., s tým že otec matke termín plánovaného styku s maloletými oznámi minimálne 10 dní vopred. III. Žiaden z účastníkov n e m á právo na náhradu trov konania. Poučenie: Podľa § 221 písm. a) Civilného sporového poriadku s poukazom na § 2 ods. 1 Civilného mimosporového poriadku rozsudok neobsahuje odôvodnenie, nakoľko rozsudok bol vyhlásený na pojednávaní za prítomnosti všetkých účastníkov konania a títo sa vzdali odvolania.
Proti tomuto rozsudku odvolanie nie je prípustné, nakoľko sa ho všetci účastníci účinne vzdali. Proti výroku, ktorým bola schválená dohoda rodičov o úprave výkonu ich rodičovských práv a povinností k maloletému dieťaťu nie sú rodičia oprávnení podať odvolanie (§ 122 Civilného mimosporového poriadku). Manžel, ktorý prijal priezvisko druhého manžela môže do troch mesiacov od právoplatnosti výroku rozsudku o rozvode prehlásiť pred orgánom povereným viesť matriku, že opäť prijíma svoje predošlé priezvisko. Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa osobitného zákona; ak ide o rozhodnutie, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému, oprávnený môže podať návrh na súdny výkon rozhodnutia.

